Diari Oficial de la Generalitat Valenciana


Sumari del DOGV 9982, del 13-11-2024 (2024/11272)

RESOLUCIÓ de 18 d’octubre de 2024, del Rectorat, per la qual es nomena funcionària de carrera, pel sistema general d’accés lliure, de l'escala superior d’arquitectura d'aquesta universitat.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9982

Data del DOGV
:   13-11-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/11524

CVE
:   IGZX-W-8469-05860

Data del document
:   18-10-2024

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * Universitat d'Alacant
    * concurs administratiu

Vista la proposta formulada pel tribunal qualificador de les proves selectives per a l'ingrés en l'escala superior d’Arquitectura, pel sistema general d'accés lliure, per a ocupar llocs de tècnic/a superior, de la Universitat d’Alacant, convocada per Resolució de 2 de juliol de 2023 (DOGV 07.07.2023) referència A03/23, i verificada la concurrència dels requisits exigits en les bases de la convocatòria.

L'esmentada resolució fa referència a l'escala tècnica, si bé el nomenament es realitza en l'escala superior d’arquitectura, segons la Resolució de 27 de maig de 2024, del rectorat de la Universitat d'Alacant, per la qual es fa pública l'ordenació de les escales pròpies del personal tècnic, de gestió i d'administració i serveis de la Universitat d'Alacant (DOGV 05.06.2024).

Aquest rectorat, de conformitat amb el que disposa l'article 64, lletra f), de l’Estatut d'aquesta universitat, aprovat per Decret de 3 de febrer de 2012, del Consell de la Generalitat Valenciana (BOE 27.02.2012), i a proposta del tribunal qualificador,

RESOL

*Primer*

Nomenar funcionària de carrera de l'escala superior d’arquitectura, de la Universitat d’Alacant, el personal aspirant aprovat que s'assenyala en l'annex I d’aquesta resolució.

*Segon*

La presa de possessió l’haurà d’efectuar davant el rector en funcions de la universitat en el termini d’un mes comptador a partir de l’endemà de la publicació d’aquesta resolució en el DOGV.

*Tercer*

De conformitat amb el que es disposa en l'article 13 del Real decret 598/1985, de 30 d'abril, i en l'article 10 de la Llei 53/1984, de 26 de desembre, d'incompatibilitats del personal al servei de les administracions públiques, el personal objecte del present nomenament, per a prendre possessió, haurà de realitzar la declaració a què es refereix el primer dels preceptes esmentats o l'adopció o sol·licitud de compatibilitat previstos en l'article 10 de la Llei 53/1984.

*Quart*

La diligència de presa de possessió haurà de formalitzar-se d'acord amb el que es disposa en la Resolució de la Secretaria d'Estat per a l'Administració Pública de 29 de maig de 1985 (BOE de 24 de juny), per la qual s'estableix el model de títol de personal funcionari.

*Cinquè*

Contra aquesta resolució, que esgota la via administrativa, s'hi pot interposar un recurs en la via contenciosa administrativa davant de la Sala Contenciosa Administrativa del Tribunal Superior de Justícia de la Comunitat Valenciana, segons les competències que estableix l'article 10.1.J), en el termini de dos mesos previst en l'article 46 i sense comunicació d'interposició prèvia, a l’empara de la disposició derogatòria segona, tot això referit a la Llei 29/1998 de 13 de juliol, reguladora de la Jurisdicció contenciosa administrativa.

ANNEX I

*Escala superior d'arquitectura, pel sistema general d'accés lliure, de la Universitat d'Alacant*

|  |  |  |
| --- | --- | --- |
| *Núm. registre personal* | *Cognoms i nom* | *Destinació universitat província* |
| \*\*\*1621\*\*\*    A0108 | Martínez Marcos, Ángela | Alacant |

  
  

Sant Vicent del Raspeig, 18 d'octubre de 2024

(p. d. Resolució 03.10.2024)

Julio Marcelo García Mora

Gerent